title: Регламент за изпълнение (ЕС) № 474/2011 на Съвета от 3 май 2011 година за изменение на Регламент (ЕО) № 1425/2006 за налагане на окончателно антидъмпингово мито върху вноса на някои пластмасови чували и торбички с произход, inter alia , от Китайската народна република

text:
               18.5.2011

               BG

               Официален вестник на Европейския съюз

               L 131/2

         РЕГЛАМЕНТ ЗА ИЗПЪЛНЕНИЕ (ЕС) № 474/2011 НА СЪВЕТА
   от 3 май 2011 година
   за изменение на Регламент (ЕО) № 1425/2006 за налагане на окончателно антидъмпингово мито върху вноса на някои пластмасови чували и торбички с произход, inter alia, от Китайската народна република
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1225/2009 на Съвета за защита срещу дъмпингов внос от страни, които не са членки на Европейската общност (1) (наричан по-нататък „основният регламент“), и по-специално член 13, параграф 3 и член 14, параграфи 3 и 5 от него,
   като взе предвид предложението на Европейската комисия, представено след консултация с Консултативния комитет,
   като има предвид, че:
   1.   ПРОЦЕДУРА

   1.1.   Съществуващи мерки

               (1)

               С Регламент (ЕО) № 1425/2006 (2) (наричан по-нататък „първоначалният регламент“) Съветът наложи окончателни антидъмпингови мита върху вноса в Съюза на някои пластмасови чували и торбички с произход, inter alia, от Китайската народна република (наричана по-нататък „КНР“). Предвид на големия брой сътрудничещи китайски производители износители, бе изготвена представителна извадка от производители износители и за включените в извадката дружества бяха въведени индивидуални митнически ставки, вариращи от 4,8 % до 12,8 %, а за други сътрудничещи дружества, които не са включени в извадката, но са посочени в приложение I към първоначалния регламент, бе наложена митническа ставка от 8,4 %. На китайските дружества, които не са подали информация за себе си или не са сътрудничили на разследването на дъмпинга, което обхвана периода от 1 април 2004 г. до 31 март 2005 г. (наричано по-нататък „първоначалното разследване“), бе наложена митническа ставка от 28,8 % (наричана по-нататък „остатъчна митническа ставка“).

               (2)

               С Регламент (ЕО) № 189/2009 (3) за изменение на първоначалния регламент и в съответствие с член 2 от първоначалния регламент три китайски дружества бяха добавени в списъка на производителите от КНР, изброени в приложение I.

         1.2.   Започване на процедура еx-officio

               (3)

               Комисията разполагаше с рrima facie доказателства, според които вследствие на налагането на мерките е настъпила промяна в схемите на търговия, свързани с износа от КНР за Съюза, за която няма друго достатъчно основание или обосновка освен налагането на митата, които са в сила. Тази промяна в схемите на търговия, изглежда, произтича от това, че разглежданият продукт, произвеждан от китайски производители износители, за които се прилага остатъчната митническа ставка, се изнася за Съюза чрез китайски производител износител, за който се прилага по-ниска митническа ставка, а именно дружеството Xiamen Xingxia Polymers Co., Ltd (наричано по-нататък „Xiamen“), посочено в приложение I към първоначалния регламент.

               (4)

               Освен това доказателствата сочеха, че е налице отслабване на коригиращия ефект от съществуващите антидъмпингови мерки върху разглеждания продукт от гледна точка на цените. Налице бяха достатъчно prima facie доказателства, че вносът на разглеждания продукт е бил на цени, далеч по-ниски от непричиняващата вреда цена, установена в рамките на първоначалното разследване, вследствие на което бяха наложени съществуващите мерки.

               (5)

               Накрая, Комисията разполагаше с достатъчно prima facie доказателства, че цените на разглеждания продукт са резултат от дъмпинг по отношение на установената преди това нормална стойност.

               (6)

               След консултации с Консултативния комитет Комисията установи, че съществуват достатъчно доказателства за започването на разследване съгласно член 13 от основния регламент, и прие Регламент (ЕС) № 748/2010 (4) за започване на разследване за възможно заобикаляне на антидъмпинговите мерки (наричан по-нататък „регламент за започването на разследване“). Съгласно член 13, параграф 3 и член 14, параграф 5 от основния регламент Комисията, посредством регламента за започването на разследване, нареди също така на митническите органи да въведат регистрационен режим за вноса на разглеждания продукт, когато за този продукт е декларирано, че е произведен от Xiamen, под специалния допълнителен код по ТАРИК А981, даден за този продукт, за да се гарантира възможността за ретроактивно налагане на подходящи по размер антидъмпингови мита, считано от датата на регистриране на вноса, ако при това разследване бъде установено заобикаляне.

         1.3.   Разследване

               (7)

               Комисията официално уведоми властите на КНР, Xiamen и дружествата, за които се предполага, че изнасят продуктите си посредством Xiamen („други производители износители“), за започването на разследване и изпрати въпросници. Заинтересованите страни получиха възможност да изразят своето становище в писмен вид и да поискат да бъдат изслушани в срока, посочен в регламента за започването на разследване. Също така заинтересованите страни бяха информирани, че неоказването на съдействие би могло да доведе до прилагането на член 18 от основния регламент, а заключенията да бъдат направени въз основа на наличните факти.

               (8)

               От другите производители износители не бяха получени отговори, а полученият от Xiamen отговор бе непълен.

         1.4.   Разследван период

               (9)

               Разследваният период (наричан по-нататък „РП“) обхваща периода от 1 януари 2009 г. до 30 юни 2010 г. Бяха събрани данни за периода от януари 2006 г. до края на РП, за да се разследват предполагаемата промяна в схемите на търговия и другите аспекти, посочени в член 13 от основния регламент.

         2.   РЕЗУЛТАТИ ОТ РАЗСЛЕДВАНЕТО

   2.1.   Общи положения/степен на съдействие/методология

               (10)

               Xiamen изпрати непълен отговор на въпросника. Службите на Комисията изпратиха на Xiamen писмо, в което посочиха недостатъците на представения от дружеството отговор на въпросника и поискаха пълна и последователна информация, но не получиха ответна реакция от страна на Xiamen. Освен това Xiamen отказа да допусне извършването на проверка на информацията в помещенията на дружеството.

               (11)

               Вследствие на това Xiamen беше уведомено, че при тези обстоятелства Комисията счита дружество за неоказващо съдействие в съответствие с член 18 от основния регламент и че заключенията ще бъдат направени въз основа на наличните факти. Xiamen беше също така уведомено, че резултатите от разследването могат да бъдат по-неблагоприятни, отколкото ако дружеството бе оказало пълно съдействие. Xiamen не отговори на това писмо.

               (12)

               Като се има предвид посоченото по-горе и фактът, че нямаше статистически данни, с помощта на които да се определят обемът и цените на износа на равнище дружество по време на РП, заключенията относно възможно заобикаляне трябваше да бъдат направени въз основа на наличните факти в съответствие с член 18 от основния регламент, и по-конкретно въз основа на информацията, получена от митническите органи на държавите-членки, и на предадения от Xiamen непроверен и непълен отговор на въпросника.

         2.2.   Разглеждан продукт

               (13)

               Разглежданият продукт е пластмасови чували и торбички с тегловно съдържание на полиетилен най-малко 20 %, с дебелина, непревишаваща 100 микрометра (μm), с произход от Китайската народна република и класирани понастоящем в кодове по КН ex 3923 21 00, ex 3923 29 10 и ex 3923 29 90 (кодове по ТАРИК 3923210020, 3923291020 и 3923299020).

         2.3.   Промяна в схемите на търговия

               (14)

               В съответствие с член 13, параграф 1 от основния регламент оценката за наличието на заобикаляне на мерките бе направена чрез анализиране на това дали е настъпила промяна в схемите на търговия между отделни дружества в КНР и Съюза, която произтича от практика, процес или дейност, за които няма достатъчно основание или икономическа обосновка освен налагането на митото, и когато има доказателства за нанесена вреда или за това че коригиращият ефект на митото е бил изложен на риск по отношение на цените и/или количествата на разглеждания продукт, и когато има доказателства за дъмпинг във връзка с предварително определените нормални стойности за сходния продукт.

               (15)

               Като се има предвид, че данните на Евростат не могат да се използват за установяване на обема и цените на износа на равнище дружество, тъй като са предоставени само агрегирани данни за държавата и няма статистически данни на равнище дружество, бяха използвани данните за обема и цените на износа, посочени от Xiamen в непълния му отговор на въпросника.

               (16)

               Според получената от Xiamen информация продажбите за Съюза значително са нараснали след налагането на мерки през септември 2006 г. В някои периоди износът се е увеличил двукратно в сравнение с периода, използван при първоначалното разследване, а посочените цени са били под средната целева цена за ЕС, определена при първоначалното разследване.

         2.4.   Липса на достатъчно основание или на икономическа обосновка освен налагането на антидъмпингови мита

               (17)

               В допълнение към увеличаването на обема на продажбите бе посочено, че според подадената информация по време на първоначалното разследване във връзка с представителната извадка Xiamen е обявило, че няма свързани дружества, нито производство извън основния си завод. В непълния си отговор на въпросника във връзка със заобикалянето на антидъмпинговите мерки Xiamen заяви, че през РП е възлагало на външни изпълнители някои етапи от производството, като цветния печат или пакетирането, и че понякога продава суровини на дружествата подизпълнители.

               (18)

               От непълния отговор на въпросника бе потвърдено, че посочените от Xiamen дружества подизпълнители са другите износители, за които според prima facie доказателствата се предполага, че са участвали в износа за Съюза. Също така обаче от отговора бе установено, че не става въпрос за договореност за възлагане на външен изпълнител, при която дружеството, възлагащо поръчката, остава собственик на суровините и крайните продукти, а за договореност за възлагане на външен изпълнител, която надхвърля тези рамки поради посочените по-долу причини.

               (19)

               Във всички случаи на продажби, описани като „частична обработка“, бе посочено, че плащанията от европейските клиенти са били извършени не към Xiamen, а към банковите сметки на двете дружества, за които се предполага, че са участвали в канализирането износа. Тези продажби представляват над 20 % от всички продажби за ЕС през 2009 г. Освен това от представения от Xiamen списък на продажбите бе установено, че се прилагат различни методи на фактуриране, при които буквено-цифровата структура и дължината се различават. Що се отнася до описаните като „частична обработка“ продажби посредством едно от двете дружества, представляващи по-голямата част от тези продажби, изглежда, че номерът на фактурата съдържа две букви, препращащи към името на дружеството, за което се предполага, че извършва канализирането на износа. Освен това двете дружества са разположени на разстояние от около 1 000 km от Xiamen, което поставя под въпрос икономическата обосновка на подобна договореност.

               (20)

               В допълнение не може да се изключи вероятността повече продажби от посочените в подробния списък на продажбите, представен от Xiamen, да са засегнати от това предполагаемо канализиране на износа, тъй като според предоставените от Xiamen статистически данни за производството и капацитета над 40 % от производството на дружеството през 2007 г., 2008 г. и 2009 г. са били обявени за възложени на външен изпълнител.

               (21)

               Също така бе посочено, че продажбите, описани като „частична обработка“, са спрели през октомври 2009 г., т.е. след като митническите органи на някои държави-членки са отказали да прилагат индивидуалната ставка на антидъмпинговото мито на Xiamen по отношение на вноса на някои продукти, които очевидно са били произведени от другите производители износители.

               (22)

               Следователно от посоченото по-горе може да се заключи, че е настъпила промяна в схемите на търговия вследствие на налагането на мерки по отношение на разглеждания продукт, за която няма основание или икономическа обосновка освен избягването на действащото остатъчно антидъмпингово мито.

         2.4.1.   Излагане на риск на коригиращия ефект на антидъмпинговото мито върху вредата

               (23)

               Вносът, деклариран като извършван от Xiamen, значително нарасна като количество. Според отговора на въпросника Xiamen почти е удвоило продажбите си за ЕС през 2007 г. и 2008 г. в сравнение с продажбите, посочени през периода на първоначалното разследване, което се дължи основно на участието на другите производители износители. При сравняване на средната целева цена за ЕС, определена при първоначалното разследване, и среднопретеглената експортна цена, установена през РП, става ясно, че продажбите се извършват на по-ниски цени.

               (24)

               Поради това заключението е, че описаната по-горе практика излага на риск коригиращия ефект на мерките върху вредата както от гледна точка на количествата, така и от гледна точка на цените.

         2.4.2.   Доказателства за дъмпинг

               (25)

               Накрая, в съответствие с член 13, параграфи 1 и 2 от основния регламент беше проверено дали съществуват доказателства за дъмпинг във връзка с предварително определената нормална стойност.

               (26)

               При сравняване на среднопретеглената нормална стойност, установена при първоначалното разследване (когато нормалната стойност беше установена на базата на държава аналог — Малайзия), и среднопретеглената експортна цена по време на настоящия РП, обявена от Xiamen в непълния му отговор на въпросника, се установява дъмпингов марж, превишаващ дъмпинговия марж, установен при първоначалното разследване за дружествата, които не са включени в представителната извадка.

         3.   МЕРКИ

               (27)

               Като се има предвид посоченото по-горе и в прилагане на член 18 от основния регламент бе направено заключението, че е настъпила промяна в схемите на търговия съгласно описаното в член 13, параграф 1 от основния регламент. Следователно по силата на член 13, параграф 1, второ изречение от основния регламент обхватът на остатъчното антидъмпингово мито върху вноса на разглеждания продукт с произход от КНР следва да бъде разширен, за да може в него да се включи вносът на същия продукт, за който е декларирано, че е произведен от Xiamen. На практика това означава, че следва да бъде определен допълнителен код A999 по ТАРИК за този внос, извършван от влизането в сила на настоящия регламент.

               (28)

               Освен това, за да може отсега нататък да се извършва по-задълбочен контрол на търговските потоци по отношение на дружествата, които не са включени в представителната извадка, за всяко дружество, което не е включено в извадката и е посочено в приложение I към първоначалния регламент, следва да се определи допълнителен код по ТАРИК.

               (29)

               В съответствие с член 13, параграф 3 и член 14, параграф 5 от основния регламент, в които се предвижда мерките с разширен обхват да бъдат прилагани спрямо вноса, който влиза на територията на Съюза при регистрационен режим, въведен с регламента за започване на разследване, следва да бъде събрано мито върху регистрирания внос, изпратен от Xiamen.

         4.   РАЗГЛАСЯВАНЕ

               (30)

               Заинтересованите страни бяха уведомени за основните факти и съображения, въз основа на които Съветът възнамеряваше да разшири обхвата на остатъчното антидъмпингово мито в сила, за да може в него да бъде включено и Xiamen, като на тези страни бе предоставена възможност да направят коментар и да бъдат изслушани. Не бяха получени никакви коментари, които да са от такова естество, че да доведат до промяна на направените по-горе заключения,

         ПРИЕ НАСТОЯЩИЯ РЕГЛАМЕНТ:
   Член 1
   1.   Разширява се обхвата на окончателното антидъмпингово мито в размер на 28,8 %, приложимо към „всички други дружества“ и наложено с Регламент (ЕО) № 1425/2006 върху вноса на някои пластмасови чували и торбички с произход от Китайската народна република, и в него се включва вносът на продукти, за които е декларирано, че са произведени от XIAMEN XINGXIA POLYMERS CO., LTD.
   2.   Таблицата в член 1, параграф 2 от Регламент (ЕО) № 1425/2006 се заменя със следната таблица:

                  „Държава

                  Дружество

                  Антидъмпингова митническа ставка (%)

                  Допълнителен код по ТАРИК

                  Китайска народна република

                  Cedo (Shanghai) Limited и Cedo (Shanghai) Household Wrappings, Shanghai

                  7,4

                  A757

                  Jinguan (Longhai) Plastics Packing Co., Ltd., Longhai

                  5,1

                  A758

                  Sunway Kordis (Shanghai) Ltd. и Shanghai Sunway Polysell Ltd., Shanghai

                  4,8

                  A760

                  Suzhou Guoxin Group Co., Ltd., Suzhou Guoxin Group Taicang Yihe Import & Export Co., Ltd., Taicang Dongyuan Plastic Co., Ltd. и Suzhou Guoxin Group Taicang Giant Packaging Co., Ltd., Taicang

                  7,8

                  A761

                  Wuxi Jiayihe Packaging Co., Ltd. и Wuxi Bestpac Packaging Co., Ltd., Wuxi

                  12,8

                  A763

                  Zhong Shan Qi Yu Plastic Products Co Ltd., Zhongshan

                  5,7

                  A764

                  Huizhou Jun Yang Plastics Co,. Ltd., Huizhou

                  4,8

                  A765

                  Xinhui Alida Polythene Limited, Xinhui

                  4,3

                  A854

                  Дружества, изброени в приложение I

                  8,4

                  Вж. приложение I

                  Всички други дружества

                  28,8

                  A999

                  Тайланд

                  King Pac Industrial Co., Ltd., Chonburi и Dpac Industrial Co., Ltd., Bangkok

                  14,3

                  A767

                  Multibax Public Co., Ltd., Chonburi

                  5,1

                  A768

                  Naraipak Co Ltd. и Narai Packaging (Thailand) Ltd., Bangkok

                  10,4

                  A769

                  Sahachit Watana Plastic Industry Co., Ltd., Bangkok

                  6,8

                  A770

                  Thai Plastic Bags Industries Co., Ltd., Nakornpathorn

                  5,8

                  A771

                  Дружества, изброени в приложение II

                  7,9

                  A772

                  Всички други дружества

                  14,3

                  A999“

   3.   Приложение I към Регламент (ЕО) № 1425/2006 се заменя с текста от приложението към настоящия регламент.
   Член 2
   1.   Митото, чийто обхват се разширява съгласно член 1, се събира върху вноса, регистриран в съответствие с член 2 от Регламент (ЕС) № 748/2010.
   2.   Прилагат се действащите разпоредби относно митата.
   Член 3
   На митническите органи се нарежда да преустановят прилагането на регистрационния режим за вноса, въведен в съответствие с член 2 от Регламент (ЕС) № 748/2010.
   Член 4
   Настоящият регламент влиза в сила в деня след публикуването му в Официален вестник на Европейския съюз. Въпреки това член 2 се прилага от датата на влизане в сила на Регламент (ЕС) № 748/2010.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 3 май 2011 година.

            За Съвета

            Председател

         MARTONYI J.

      (1)  ОВ L 343, 22.12.2009 г., стр. 51.

      (2)  ОВ L 270, 29.9.2006 г., стр. 4.

      (3)  ОВ L 67, 12.3.2009 г., стр. 5.

      (4)  ОВ L 219, 20.8.2010 г., стр. 1.

      ПРИЛОЖЕНИЕ

            „ПРИЛОЖЕНИЕ I

               ОКАЗВАЩИ СЪДЕЙСТВИЕ КИТАЙСКИ ПРОИЗВОДИТЕЛИ ИЗНОСИТЕЛИ, КОИТО НЕ СА ВКЛЮЧЕНИ В ПРЕДСТАВИТЕЛНАТА ИЗВАДКА

                        Дружество

                        Град

                        Допълнителен код по ТАРИК

                        BAO XIANG PLASTIC BAG MANUFACTURING (SHENZHEN) CO., LTD.

                        Shenzhen

                        B014

                        BEIJING LIANBIN PLASTIC & PRINTING CO LTD

                        Beijing

                        B015

                        CHANGLE BEIHAI PLASTIC PRODUCTS CO., LTD.

                        Zhuliu

                        B016

                        CHANGLE UNITE PLASTIC PRODUCTS CO., LTD.

                        Changle

                        B017

                        CHANGLE HUALONG PLASTIC PRODUCTS CO LTD

                        Changle

                        B018

                        CHANGLE SANDELI PLASTIC PRODUCTS CO LTD

                        Changle

                        B019

                        CHANGLE SHENGDA RUBBER PRODUCTS CO., LTD.

                        Changle

                        B020

                        CHANGZHOU HUAGUANG PLASTIC PRODUCTS CO., LTD.

                        Wujin

                        B021

                        CHEONG FAT PLASTIC BAGS (CHINA) PRINTING FACTORY

                        Shenzhen

                        B022

                        CHUN HING PLASTIC PACKAGING MANUFACTORY LTD.

                        Hong Kong

                        B023

                        CHUN YIP PLASTICS (SHENZHEN) LIMITED

                        Shenzhen

                        B024

                        CROWN POLYETHYLENE PRODUCTS (INT’L) LTD.

                        Hong Kong

                        B025

                        DALIAN JINSHIDA PACKING PRODUCTS CO., LTD

                        Dalian

                        B026

                        DONG GUAN HARBONA PLASTIC & METALS FACTORY CO., LTD.

                        Dongguan

                        B027

                        DONGGUAN CHERRY PLASTIC INDUSTRIAL, LTD.

                        Dongguan

                        B028

                        DONGGUAN FIRSTWAY PLASTIC PRODUCTS CO., LTD.

                        Dongguan

                        B029

                        DONGGUAN MARUMAN PLASTIC PACKAGING COMPANY LIMITED

                        Dongguan

                        B030

                        DONGGUAN NAN SING PLASTICS LIMITED

                        Dongguan

                        B031

                        DONGGUAN NOZAWA PLASTIC PRODUCTS CO. LTD.

                        Dongguan

                        B032

                        DONGGUAN RUI LONG PLASTICS FACTORY

                        Dongguan

                        B033

                        FOSHAN SHUNDE KANGFU PLASTIC PRODUCTS CO., LTD.

                        Shunde

                        B034

                        FU YUEN ENTERPRISES CO.

                        Hong Kong

                        B035

                        GOLD MINE PLASTIC INDUSTRIAL LIMITED

                        Jiangmen

                        B036

                        GOOD-IN HOLDINGS LTD.

                        Hong Kong

                        B037

                        HANG LUNG PLASTIC FACTORY (SHENZHEN) LTD

                        Shenzhen

                        B038

                        HUIYANG KANLUN POLYETHYLENE MANUFACTURE FACTORY

                        Huizhou

                        B039

                        JIANGMEN CITY XIN HUI HENGLONG PLASTIC LTD.

                        Jiangmen

                        B040

                        JIANGMEN TOPTYPE PLASTIC PRODUCTS CO., LTD.

                        Jiangmen

                        B041

                        JIANGMEN XINHUI FENGZE PLASTIC COMPANY LTD.

                        Jiangmen

                        B042

                        JIANGYIN BRAND POLYTHENE PACKAGING CO., LTD.

                        Jiangyin

                        B043

                        JINAN BAIHE PLASTIC CO., LTD

                        Jinan

                        B044

                        JINAN CHANGWEI PLASTIC PRODUCTS CO., LTD.

                        Jinan

                        B045

                        JINAN CHENGLIN PLASTIC PRODUCTS COMPANY LTD.

                        Jinan

                        B046

                        JINAN MINFENG PLASTIC CO., LTD.

                        Jinan

                        B047

                        JINYANG PACKING PRODUCTS (WEIFANG) CO. LTD

                        Qingzhou

                        B048

                        JUXIAN HUACHANG PLASTIC CO., LTD

                        Liuguanzhuang

                        B049

                        JUXIAN HUAYANG PLASTIC PRODUCTS CO., LTD

                        Liuguanzhuang

                        B050

                        KIN WAI POLY BAG PRINTING LTD.

                        Hong Kong

                        B051

                        LAIZHOU JINYUAN PLASTICS INDUSTRY & TRADE CO., LTD.

                        Laizhou

                        B052

                        LAIZHOU YUANXINYIE PLASTIC MACHINERY CO., LTD.

                        Laizhou

                        B053

                        LICK SAN PLASTIC BAGS (SHENZHEN) CO., LTD.

                        Shenzhen

                        B054

                        LINQU SHUNXING PLASTIC PRODUCTS CO. LTD.

                        Linqu

                        B055

                        LONGKOU CITY LONGDAN PLASTIC CORPORATION LTD.

                        Longkou

                        B056

                        NEW CARING PLASTIC MANUFACTORY LTD.

                        Jiangmen

                        B057

                        NEW WAY POLYPAK DONGYING CO., LTD.

                        Dongying

                        B058

                        NINGBO HUASEN PLASTHETICS CO., LTD.

                        Ningbo

                        B059

                        NINGBO MARUMAN PACKAGING PRODUCT CO. LTD.

                        Ningbo

                        B060

                        POLY POLYETHYLENE BAGS AND PRINTING CO.

                        Hong Kong

                        B061

                        QINGDAO NEW LEFU PACKAGING CO., LTD.

                        Qingdao

                        B062

                        QUANZHOU POLYWIN PACKAGING CO. LTD

                        Nanan

                        B063

                        RALLY PLASTICS CO., LTD. ZHONGSHAN

                        Zhongshan

                        B064

                        RIZHAO XINAO PLASTIC PRODUCTS CO., LTD

                        Liuguanzhuang

                        B065

                        DONGGUAN SEA LAKE PLASTIC PRODUCTS MANUFACTURING CO., LTD.

                        Dongguan

                        B066

                        SHANGHAI HANHUA PLASTIC PACKAGE PRODUCT CO., LTD.

                        Shanghai

                        B067

                        SHANGHAI HUAYUE PACKAGING PRODUCTS CO., LTD.

                        Shanghai

                        B068

                        SHANGHAI LIQIANG PLASTICS INDUSTRY CO., LTD.

                        Zhangyan

                        B069

                        SHANGHAI MINGYE PLASTICS GOODS COMPANY LIMITED

                        Shanghai

                        B070

                        SHANGHAI QUTIAN TECHNOLOGY INDUSTRY DEVELOPMENT CO. LTD.

                        Shanghai

                        B071

                        SHANTOU ULTRA DRAGON PLASTICS LTD.

                        Shantou

                        B072

                        SHAOXING YUCI PLASTICS AND BAKELITE PRODUCTS CO., LTD.

                        Shangyu

                        B073

                        SHENG YOUNG INDUSTRIAL (ZHONGSHAN) CO., LTD.

                        Zhongshan

                        B074

                        SUPREME DEVELOPMENT COMPANY LIMITED

                        Hong Kong

                        B075

                        TAISHING PLASTIC PRODUCTS CO., LTD. ZHONGSHAN

                        Zhongshan

                        B076

                        TIANJIN MINGZE PLASTIC PACKAGING CO., LTD.

                        Tianjin

                        B077

                        UNIVERSAL PLASTIC & METAL MANUFACTURING LIMITED

                        Hong Kong

                        B078

                        WAI YUEN INDUSTRIAL AND DEVELOPMENT LTD

                        Hong Kong

                        B079

                        WEIFANG DESHUN PLASTIC PRODUCTS CO., LTD.

                        Changle

                        B080

                        WEIFANG HENGSHENG RUBBER PRODUCTS CO., LTD.

                        Changle

                        B081

                        WEIFANG HONGYUAN PLASTIC PRODUCTS CO., LTD.

                        Changle

                        B082

                        WEIFANG HUASHENG PLASTIC PRODUCTS CO., LTD.

                        Changle

                        B083

                        WEIFANG KANGLE PLASTICS CO., LTD.

                        Changle

                        B084

                        WEIFANG LIFA PLASTIC PACKING CO., LTD.

                        Weifang

                        B085

                        WEIFANG XINLI PLASTIC PRODUCTS CO., LTD.

                        Weifang

                        B086

                        WEIFANG YUANHUA PLASTIC PRODUCTS CO., LTD.

                        Weifang

                        B087

                        WEIFANG YUJIE PLASTIC PRODUCTS CO., LTD.

                        Weifang

                        B088

                        WEIHAI WEIQUAN PLASTIC AND RUBBER PRODUCTS CO. LTD.

                        Weihai

                        B089

                        WINNER BAGS PRODUCT COMPANY (SHENZHEN) LIMITED

                        Shenzhen

                        B090

                        WUI HING PLASTIC BAGS PRINTING (SHENZHEN) COMPANY LIMITED

                        Shenzhen

                        B091

                        XIAMEN EGRET PLASTICS CO., LTD.

                        Gaoqi

                        B092

                        XIAMEN GOOD PLASTIC CO., LTD.

                        Xiamen

                        B109

                        XIAMEN RICHIN PLASTIC CO., LTD.

                        Xiamen

                        B093

                        XIAMEN UNITED OVERSEA ENTERPRISES LTD.

                        Xiamen

                        B094

                        XIAMEN XINGYATAI PLASTIC INDUSTRY CO. LTD.

                        Xiamen

                        B095

                        XINTAI CHUNHUI MODIFIED PLASTIC CO., LTD

                        Xintai

                        B096

                        YANTAI BAGMART PACKAGING CO., LTD.

                        Yantai

                        B097

                        YANTAI LONGQUAN PLASTIC AND RUBBER PRODUCTS CO. LTD.

                        Yantai

                        B098

                        YAU BONG POLYBAGS PRINTING CO., LTD.

                        Hong Kong

                        B099

                        YINKOU FUCHANG PLASTIC PRODUCTS. CO., LTD.

                        Yingkou

                        B100

                        YONGCHANG (CHANGLE) PLASTIC INDUSTRIES CO., LTD.

                        Weifang

                        B101

                        ZHANGJIAGANG YUANHEYI PAPER & PLASTIC COLOR PRINTING & PACKING CO., LTD

                        Zhangjiagang

                        B102

                        ZHONGSHAN DONGFENG HUNG WAI PLASTIC BAG MFY

                        Zhongshan

                        B103

                        ZHONGSHAN HUANGPU TOWN LIHENG METAL & PLASTIC FACTORY

                        Zhongshan

                        B104

                        ZHUHAI CHINTEC PACKING TECHNOLOGY ENTERPRISE CO. LTD.

                        Zhuhai

                        B105

                        ZIBO WEIJIA PLASTIC PRODUCTS CO., LTD.

                        Zibo

                        B106“


title: Регламент за изпълнение (ЕС) 2015/1981 на Комисията от 4 ноември 2015 година за одобряване на формалдехид, отделен от N,N-метиленбисморфолин, като съществуващо активно вещество за използване в биоциди за продуктови типове 6 и 13 (Текст от значение за ЕИП)

text:
               5.11.2015

               BG

               Официален вестник на Европейския съюз

               L 289/9

         РЕГЛАМЕНТ ЗА ИЗПЪЛНЕНИЕ (ЕС) 2015/1981 НА КОМИСИЯТА
   от 4 ноември 2015 година
   за одобряване на формалдехид, отделен от N,N-метиленбисморфолин, като съществуващо активно вещество за използване в биоциди за продуктови типове 6 и 13
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 89, параграф 1, трета алинея от него,
   като има предвид, че:

               (1)

               В Делегиран регламент (ЕС) № 1062/2014 на Комисията (2) се установява списък на съществуващите активни вещества, които следва да бъдат оценени с оглед на евентуалното им одобрение за използване в състава на биоциди.

               (2)

               Този списък включва N,N-метиленбисморфолин, който следва да бъде преименуван на „формалдехид, отделен от N,N-метиленбисморфолин“ (наричан по-долу „МВМ“), в резултат на извършената по отношение на него оценка.

               (3)

               По отношение на МВМ бе направена оценка в съответствие с член 16, параграф 2 от Директива 98/8/ЕО на Европейския парламент и на Съвета (3) за използване в продуктов тип 6 — консерванти за продукти в затворени съдове и продуктов тип 13 — консерванти на течности, използвани при обработката на метали, определени в приложение V към същата директива и отговарящи съответно на продуктови типове 6 и 13, определени в приложение V към Регламент (ЕС) № 528/2012.

               (4)

               За оценяващ компетентен орган беше определена Австрия и в съответствие с член 14, параграфи 4 и 6 от Регламент (ЕО) № 1451/2007 на Комисията (4) на 25 юли 2013 г. тя представи на Комисията докладите за оценката, придружени от препоръки.

               (5)

               В съответствие с член 7, параграф 1, буква б) от Делегиран регламент (ЕС) № 1062/2014 становището на Европейската агенция по химикалите бе формулирано на 3 октомври 2014 г. от Комитета по биоцидите, като бяха взети предвид заключенията на оценяващия компетентен орган.

               (6)

               Съгласно това становище може да се очаква, че биоцидите, използвани за продуктови типове 6 и 13 и съдържащи МВМ, отговарят на изискванията на член 5 от Директива 98/8/ЕО, при условие че са спазени определени условия за използването им.

               (7)

               Поради това е целесъобразно МВМ да бъде одобрен за използване в биоциди за продуктови типове 6 и 13, при условие че са спазени специфичните условия в приложението.

               (8)

               В становището се заключава, че МВМ отговаря на критериите за класифициране като канцероген от категория 1B в съответствие с Регламент (ЕО) № 1272/2008 на Европейския парламент и на Съвета (5).

               (9)

               Тъй като по смисъла на член 90, параграф 2 от Регламент (ЕС) № 528/2012 веществата, за които оценяването на заявленията от страна на държавите членки е приключило към 1 септември 2013 г., се одобряват в съответствие с Директива 98/8/ЕО, периодът на одобрението следва да бъде 5 години, в съответствие с практиката, установена съгласно същата директива.

               (10)

               По смисъла на член 23 от Регламент (ЕС) № 528/2012 обаче МВМ изпълнява условията по член 10, параграф 1, буква а) от същия регламент и поради това следва да се счита за кандидат за заместване.

               (11)

               Освен това, съгласно точка 10 от приложение VI към Регламент (ЕС) № 528/2012, компетентните органи следва да преценят дали могат да бъдат изпълнени условията на член 5, параграф 2, за да решат дали може да бъде разрешен биоцид, който съдържа МВМ.

               (12)

               Тъй като МВМ отговаря на критериите за класифициране като канцерогенно вещество категория 1В и като кожен сенсибилизатор категория 1 съгласно определението в приложение I към Регламент (ЕО) № 1272/2008, третираните изделия, които са третирани с МВМ или които съдържат МВМ, следва да бъдат подходящо етикетирани.

               (13)

               Преди одобряването на дадено активно вещество следва да се осигури разумен срок, за да се даде възможност на заинтересованите страни да предприемат мерките за подготовка, необходими за спазването на новите изисквания.

               (14)

               Мерките, предвидени в настоящия регламент, са в съответствие със становището на Постоянния комитет по биоцидите,

         ПРИЕ НАСТОЯЩИЯ РЕГЛАМЕНТ:
   Член 1
   Формалдехид, отделен от N,N-метиленбисморфолин, се одобрява като активно вещество за използване в биоциди за продуктови типове 6 и 13 при спазване на спецификациите и условията, посочени в приложението.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 ноември 2015 година.

            За Комисията

            Председател

         Jean-Claude JUNCKER

      (1)  ОВ L 167, 27.6.2012 г., стр. 1.

      (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).

      (3)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).

      (4)  Регламент (ЕО) № 1451/2007 на Комисията от 4 декември 2007 г. относно втората фаза на 10-годишната работна програма, посочена в член 16, параграф 2 от Директива 98/8/ЕО на Европейския парламент и на Съвета относно пускането на пазара на биоциди (ОВ L 325, 11.12.2007 г., стр. 3).

      (5)  Регламент (ЕО) № 1272/2008 на Европейския парламент и на Съвета от 16 декември 2008 г. относно класифицирането, етикетирането и опаковането на вещества и смеси, за изменение и за отмяна на директиви 67/548/ЕИО и 1999/45/ЕО и за изменение на Регламент (ЕО) № 1907/2006 (ОВ L 353, 31.12.2008 г., стр. 1).

      ПРИЛОЖЕНИЕ

                  Общоприето наименование

                  Наименование по IUPAC
                  Идентификационни номера

                  Минимална степен на чистота на активното вещество (1)

                  Дата на одобрението

                  Дата на изтичане на одобрението

                  Продуктов тип

                  Специални условия

                  Формалдехид, отделен от N,N-метиленбисморфолин (наричан по-долу „МВМ“)

                  Наименование по IUPAC:
                  N,N-метиленбисморфолин
                  ЕО №: 227-062-3
                  CAS №: 5625-90-1

                  92,1 % тегловни

                  1 април 2017 г.

                  31 март 2022 г.

                  6

                  МВМ се счита за кандидат за замяна в съответствие с член 10, параграф 1, буква а) от Регламент (ЕС) № 528/2012.
                  В оценката на продукта трябва да се обърне особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза. Освен това, съгласно точка 10 от приложение VI към Регламент (ЕС) № 528/2012, оценката на продукта трябва да включва оценка дали могат да бъдат изпълнени условията на член 5, параграф 2 от Регламент (ЕС) № 528/2012.
                  Разрешенията за биоциди зависят от изпълнението на следните условия:

                              1)

                              Продуктите се разрешават за употреба в държавите членки само ако е изпълнено поне едно от условията, определени в член 5, параграф 2 от Регламент (ЕС) № 528/2012.

                              2)

                              За професионални ползватели се установяват процедури за безопасна работа и подходящи организационни мерки. Продуктите трябва да се използват с подходящи лични предпазни средства, когато експозицията не може да бъде намалена до приемливо равнище по друг начин.

                              3)

                              С оглед на риска за профеосионалните ползватели смесването и изсипването на продуктите в контейнери следва да бъде автоматизирано, освен ако не бъде доказано, че потенциалното излагане на МВМ за кожата, очите и дихателните пътища може да бъде сведено до приемливо равнище с други средства.

                        Пускането на пазара на третирани изделия зависи от изпълнението на следното условие:
                  Лицето, отговорно за пускането на пазара на третирано изделие, което е било третирано с МВМ или което съдържа МВМ, гарантира, че върху етикета на третираното изделие е предоставена информацията, посочена в член 58, параграф 3, втора алинея от Регламент (ЕС) № 528/2012.

                  13

                  МВМ се счита за кандидат за замяна в съответствие с член 10, параграф 1, буква а) от Регламент (ЕС) № 528/2012.
                  В оценката на продукта трябва да се обърне особено внимание на експозициите, рисковете и ефикасността, свързани с всякакви видове употреба, обхванати от заявление за издаване на разрешение, но неразгледани в оценката на риска на активното вещество на равнището на Съюза. Освен това, съгласно точка 10 от приложение VI към Регламент (ЕС) № 528/2012, оценката на продукта трябва да включва оценка дали могат да бъдат изпълнени условията на член 5, параграф 2 от Регламент (ЕС) № 528/2012.
                  Разрешенията за биоциди зависят от изпълнението на следните условия:

                              1)

                              Продуктите се разрешават за употреба в държавите членки само ако е изпълнено поне едно от условията, определени в член 5, параграф 2 от Регламент (ЕС) № 528/2012.

                              2)

                              За професионални ползватели се установяват процедури за безопасна работа и подходящи организационни мерки. Продуктите се използват с подходящи лични предпазни средства, когато експозицията не може да бъде намалена до приемливо равнище с други средства.

                              3)

                              С оглед на риска за професионалните ползватели, смесването и изсипването на продуктите в контейнери следва да бъде автоматизирано, освен ако не бъде доказано, че потенциалното излагане на МВМ за кожата, очите и дихателните пътища може да бъде сведено до приемливо равнище с други средства.

                        Пускането на пазара на третирани изделия зависи от изпълнението на следното условие:
                  Лицето, отговорно за пускането на пазара на третирано изделие, което е било третирано с МВМ или което съдържа МВМ, гарантира, че върху етикета на третираното изделие е предоставена информацията, посочена в член 58, параграф 3, втора алинея от Регламент (ЕС) № 528/2012

         (1)  Посочената в тази графа чистота е минималната степен на чистота на активното вещество, използвано за оценката, извършена в съответствие с член 16, параграф 2 от Директива 98/8/ЕО. Активното вещество в пуснатия на пазара продукт може да бъде със същата или различна чистота, ако е доказана техническата му равностойност с оцененото активно вещество.


title: Регламент за изпълнение (ЕС) № 1223/2014 на Комисията от 14 ноември 2014 година за изменение на Регламент (ЕИО) № 2454/93 по отношение на опростеното приключване на режима активно усъвършенстване  Текст от значение за ЕИП

text:
               15.11.2014

               BG

               Официален вестник на Европейския съюз

               L 330/37

         РЕГЛАМЕНТ ЗА ИЗПЪЛНЕНИЕ (ЕС) № 1223/2014 НА КОМИСИЯТА
   от 14 ноември 2014 година
   за изменение на Регламент (ЕИО) № 2454/93 по отношение на опростеното приключване на режима активно усъвършенстване
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (1), и по-специално член 247 от него,
   като има предвид, че:

               (1)

               В член 544 от Регламент (ЕИО) № 2454/93 на Комисията (2) се предвижда опростяване на приключването на режима активно усъвършенстване. По силата на това опростяване за определени вносни стоки се счита, че са били реекспортирани или изнесени, въпреки че в действителност те са били пуснати на пазара на Съюза без последваща митническа декларация и заплащане на вносни мита.

               (2)

               Член 544, буква в) от Регламент (ЕИО) № 2454/93 се отнася до доставката на въздухоплавателни средства за гражданската авиация. Опростяването на приключването на режима активно усъвършенстване по отношение на въздухоплавателните средства за гражданската авиация увеличава конкурентоспособността на въздухоплавателната промишленост на международно равнище и допринася за създаването на добавена стойност в Съюза.

               (3)

               Обхватът на член 544, буква в) от Регламент (ЕИО) № 2454/93 следва да бъде разширен с цел да включва и военни въздухоплавателни средства, така че те да се възползват от опростеното приключване на режима активно усъвършенстване по същия начин като въздухоплавателните средства за гражданската авиация.

               (4)

               Поради това Регламент (ЕИО) № 2454/93 следва да бъде съответно изменен.

               (5)

               Мерките, предвидени в настоящия регламент, са в съответствие със становището на Комитета по Митническия кодекс,

         ПРИЕ НАСТОЯЩИЯ РЕГЛАМЕНТ:
   Член 1
   В член 544 от Регламент (ЕИО) № 2454/93 буква в) се заменя със следното:

                  „в)

                  доставка на въздухоплавателни средства; надзорното митническо учреждение разрешава приключване на режима, след като внесените стоки са използвани за първи път при производство, ремонт, изменения или конверсия на въздухоплавателни средства или части за тях, при условие че отчетите на титуляря позволяват проверка за спазване и прилагане на режима;“

   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 ноември 2014 година.

            За Комисията

            Председател

         Jean-Claude JUNCKER

      (1)  ОВ L 302, 19.10.1992 г., стр. 1.

      (2)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).


title: Регламент за изпълнение (ЕС) № 440/2014 на Комисията от 29 април 2014 година за установяване на стандартни стойности при внос с цел определяне на входната цена на някои плодове и зеленчуци

text:
               30.4.2014

               BG

               Официален вестник на Европейския съюз

               L 128/79

         РЕГЛАМЕНТ ЗА ИЗПЪЛНЕНИЕ (ЕС) № 440/2014 НА КОМИСИЯТА
   от 29 април 2014 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 април 2014 година.

            За Комисията,

            от името на председателя,

         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  CL

                  173,8

                  MA

                  42,9

                  MK

                  105,0

                  TN

                  89,9

                  TR

                  83,5

                  ZZ

                  99,0

                  0707 00 05

                  AL

                  41,5

                  MA

                  39,8

                  TR

                  133,0

                  ZZ

                  71,4

                  0709 93 10

                  MA

                  70,8

                  TR

                  88,1

                  ZZ

                  79,5

                  0805 10 20

                  EG

                  45,5

                  IL

                  73,9

                  MA

                  51,2

                  TN

                  64,4

                  TR

                  57,0

                  ZZ

                  58,4

                  0805 50 10

                  MA

                  35,6

                  TR

                  85,1

                  ZZ

                  60,4

                  0808 10 80

                  AR

                  108,6

                  BR

                  84,5

                  CL

                  105,2

                  CN

                  98,7

                  MK

                  26,2

                  NZ

                  130,5

                  US

                  170,5

                  ZA

                  123,3

                  ZZ

                  105,9

                  0808 30 90

                  AR

                  90,6

                  CL

                  146,3

                  CN

                  83,2

                  TR

                  97,0

                  ZA

                  109,4

                  ZZ

                  105,3

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.